stanford-oval/wikipedia huggingface dataset:
คางคกบ้าน

| คางคกบ้าน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Anura
วงศ์:: Bufonidae
สกุล:: Duttaphrynus
สปีชีส์:: D.  melanostictus
ชื่อทวินาม
Duttaphrynus melanostictus (Schneider, 1799)

ชื่อพ้อง
 Ansonia kamblei Ravichandran and Pillai, 1990  Bufo melanostictus Schneider, 1799  Bufo tienhoensis Bourret, 1937 
คางคกบ้าน (อังกฤษ: Asian common toad, Black-spined toad; ชื่อวิทยาศาสตร์: Duttaphrynus melanostictus) หรือ ขี้คันคาก ในภาษาอีสานและภาษาลาว หรือที่นิยมเรียกโดยทั่วไปว่า คางคก
เป็นสัตว์ในวงศ์คางคก (Bufonidae) ชนิดหนึ่ง จัดว่าเป็นชนิดที่มีขนาดใหญ่ชนิดหนึ่งในวงศ์นี้ มีผิวหนังที่แห้งและมีปุ่มปมทั้งตัว ที่เป็นปุ่มพิษ โดยเฉพาะหลังลูกตา มีรูปทรงกลมคล้ายเมล็ดถั่วขนาดยาวประมาณ 25 มิลลิเมตร กว้าง 10 มิลลิเมตร แผ่นหูมีลักษณะเห็นได้ชัดเจน ขนาดเล็กกว่าลูกตาเล็กน้อย
มีสีผิวหนังเป็นสีน้ำตาลหรือสีเทาตลอดทั้งลำตัว บริเวณรอบปุ่มพิษจะมีสีเข้มกว่าบริเวณอื่น ๆ ใต้ท้องเป็นสีน้ำตาลเหลืองอ่อน ในขณะที่ยังเป็นวัยอ่อนจะเป็นสีขาวซีดกว่า
มีขนาดวัดจากปลายปากจนถึงก้นประมาณ 68-105 มิลลิเมตร พบกระจายพันธุ์ทั่วไปในวงกว้างในทวีปเอเชีย ตั้งแต่แนวเทือกเขาหิมาลัย, อินเดีย, จีนตอนใต้, พม่า, ทุกประเทศในภูมิภาคเอเชียอาคเนย์ และพบได้ทั่วไปในทุกสภาพแวดล้อม ทั้งในเมืองใหญ่และในป่าดิบ
เป็นสัตว์ที่ไม่อยู่ใกล้กับแหล่งน้ำยกเว้นการผสมพันธุ์และวางไข่  จะมีฤดูผสมพันธุ์และวางไข่ในช่วงฤดูร้อนจนถึงปลายฤดูฝน (มีนาคม-กันยายน) เป็นสัตว์ที่กินแมลงและอาหารได้หลากหลายมาก  พบชุกชุมในช่วงฤดูฝน
คางคก มักเป็นสัตว์ที่มีผู้นิยมรับมารับประทานทั้ง ๆ ที่มีพิษ มักมีผู้เสียชีวิตบ่อย ๆ จากการรับประทานเข้าไป โดยเชื่อว่าเป็นยาบำรุงและรักษาโรคต่าง ๆ ได้ โดยพิษของคางคกนั้นไม่สามารถทำให้หายไปได้ด้วยความร้อน
แหล่งข้อมูลอื่น

ข้อมูลที่เกี่ยวข้องกับ Duttaphrynus melanostictus ที่วิกิสปีชีส์
คัตติงครูว์

| คัตติงครูว์ |
| --- | --- |
ปี 1989
ข้อมูลพื้นฐาน
ที่เกิด: ซัสเซกซ์, อังกฤษ
แนวเพลง: ร็อก
ช่วงปี: ค.ศ. 1985 (1985)–ปัจจุบัน
ค่ายเพลง: เวอร์จิน, อีเอ็มไอ, ไฮเปอร์เทนชัน, สเปกตรา

สมาชิก: Nick Van Eede Gareth Moulton Joolz Dunkley Jono Harrison Tom Arnold Martyn Barker Nick Kay Mak Norman Gary Barnacle Nik Carter TJ Davis Angela Brooks
อดีตสมาชิก: Kevin MacMichael Colin Farley Martin "Frosty" Beedle Tony Moore Sam Flynn Dominic Finley

เว็บไซต์: cuttingcrew.biz
คัตติงครูว์ (อังกฤษ: Cutting Crew) เป็นวงร็อกจากอังกฤษ ก่อตั้งในปี ค.ศ. 1985 มีซิงเกิลที่รู้จักกันดีคือ "(I Just) Died in Your Arms" และ "I've Been in Love Before"
ผลงานเพลง

| ผลงานเพลงของคัตติงครูว์ |
| --- | --- |
สตูดิโออัลบั้ม: 4
อัลบั้มรวมเพลง: 1
ซิงเกิล: 9
ผลงานเพลง > อัลบั้ม > สตูดิโออัลบั้ม

| ปี | รายละเอียดอัลบั้ม | อันดับชาร์ตสูงสุด> US  | อันดับชาร์ตสูงสุด> CAN  | อันดับชาร์ตสูงสุด> GER  | อันดับชาร์ตสูงสุด> NOR  | อันดับชาร์ตสูงสุด> SWE  | อันดับชาร์ตสูงสุด> UK  | Certifications (sales thresholds) |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1986 | Broadcast Released: July 30, 1986  Label: Virgin Records  Formats: CD, CS, LP | 16 | 11 | 49 | 3 | 30 | 41 | UK: Silver US: Gold CAN: Gold FIN: Gold |  |  |  |  |  |  |  |  |  |  |  |  |  |  |  |  |  |  |  |  |  |
| 1989 | The Scattering Released: January, 1989  Label: Virgin Records  Formats: CD, CS, LP | 150 | — | — | — | — | — |  |  |  |  |  |  |  |  |  |  |  |  |  |  |  |  |  |  |  |  |  |  |
| 1992 | Compus Mentus Released: October 21, 1992  Label: Virgin Records  Formats: CD, CS, LP | — | — | — | — | — | — |  |  |  |  |  |  |  |  |  |  |  |  |  |  |  |  |  |  |  |  |  |  |
| 2005 | Grinning Souls Released: February, 2005  Label: Hypertension Records  Formats: CD, LP | — | — | — | — | — | — |  |  |  |  |  |  |  |  |  |  |  |  |  |  |  |  |  |  |  |  |  |  |
" — " denotes releases that did not chart or wasn't released.
ผลงานเพลง > อัลบั้ม > อัลบั้มรวมเพลง

| ปี | รายละเอียดอัลบั้ม |
| --- | --- |
2003: The Best of Cutting Crew Released: March 3, 2003  Label: Virgin Records  Formats: CD, LP
ผลงานเพลง > ซิงเกิล

| ปี | เพลง | อันดับชาร์ตสูงสุด> AUS | อันดับชาร์ตสูงสุด> CAN  | อันดับชาร์ตสูงสุด> GER  | อันดับชาร์ตสูงสุด> IRL  | อันดับชาร์ตสูงสุด> UK  | อันดับชาร์ตสูงสุด> US | อันดับชาร์ตสูงสุด> USMain | อันดับชาร์ตสูงสุด> USAC | อัลบั้ม |
| --- | --- | --- | --- | --- | --- | --- | --- | --- | --- | --- |
| 1986 | "(I Just) Died in Your Arms" | 8 | 1 | 4 | 2 | 4 | 1 | 4 | 24 | Broadcast |
| 1987 | "One for the Mockingbird" | 96 | 47 | — | — | 52 | 38 | 29 | — | Broadcast |
| 1987 | "I've Been in Love Before" | — | 8 | 44 | 25 | 24 | 9 | — | 2 | Broadcast |
| 1988 | "Any Colour" | — | — | — | — | 83 | — | — | — | Broadcast |
| 1988 | "(Between A) Rock and a Hard Place" | — | 54 | — | — | 66 | 77 | — | — | The Scattering |
| 1989 | "The Scattering" | — | — | — | — | 96 | — | — | — | The Scattering |
| 1989 | "Everything But My Pride" | — | 72 | — | — | — | — | — | 4 | The Scattering |
| 1990 | "The Last Thing" | — | 90 | — | — | — | — | — | 17 | The Scattering |
| 1992 | "If That's the Way You Want It" | — | — | — | — | — | — | — | — | Compus Mentus |
คัมภีร์หยุดกระสุน

| คัมภีร์หยุดกระสุน |
| --- | --- |

กำกับ: พอล ฮันเตอร์
เขียนบท:   Ethan Reiff  Cyrus Voris 
อำนวยการสร้าง:   Charles Roven  Terence Chang  จอห์น วู  Douglas Segal 
นักแสดงนำ:   โจว เหวินฟะ  ฌอน วิลเลี่ยม-สก็อต  ไจเม่ คิง 
กำกับภาพ: Stefan Czapsky
ตัดต่อ: Robert K. Lambert
ดนตรีประกอบ: Éric Serra
บริษัทผู้สร้าง:   Lakeshore Entertainment  Mosaic Media Group  Lion Rock Productions  
ผู้จัดจำหน่าย: Metro-Goldwyn-Mayer มงคลเมเจอร์(ไทย)
วันฉาย:   16 เมษายน ค.ศ. 2003 (2003-04-16) 
ความยาว: 104 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 52 ล้านดอลล่าร์สหรัฐ
ทำเงิน: 37.7 ล้านดอลล่าร์สหรัฐ
คัมภีร์หยุดกระสุน (อังกฤษ: Bulletproof Monk) เป็นภาพยนตร์แอคชัน-คอมเมดีสัญชาติอเมริกันในปี ค.ศ. 2003 กำกับโดย พอล ฮันเตอร์ นำแสดงโดย โจว เหวินฟะ, ฌอน วิลเลี่ยม-สก็อตต์, และ ไจเม่ คิง ดัดแปลงมาจากหนังสือการ์ตูนที่เขียนขึ้นโดยไมเคิล เอวอน เอมมิง ภาพยนตร์เรื่องนี้ถ่ายทำที่โทรอนโต, แฮมิลตัน, แคนาดา และนครนิวยอร์ก
เนื้อเรื่องย่อ

เป็นเวลาหลายปีมาแล้ว ที่พระสงฆ์ลึกลับรูปหนึ่ง (โจว เหวินฟะ) อุทิศตนปกป้องคัมภีร์โบราณที่เรียกว่า "หลักจารึกแห่งความสูงส่ง" ซึ่งเป็นกุญแจสำคัญที่นำไปสู่พลังอำนาจที่ไม่มีวันสิ้นสุด และต้องค้นหาผู้สืบทอดการเป็นผู้คุ้มครองคัมภีร์คนต่อไป คาร์ (ฌอน วิลเลี่ยม-สก็อตต์) จะเป็นตัวเลือกเดียว ซึ่งคาร์เป็นเด็กหนุ่มที่เหมือนกับเด็กหนุ่มทั่วไปที่คิดถึงตัวเอง แต่หลังจากที่เขาได้ช่วยพระสงฆ์คงกระพันผู้นี้จากการถูกจับ ทั้งสองจึงได้ร่วมกันปกป้องโลกจากการคุกคามของผู้ที่คอยตามล่าหลักจารึก และด้วยความช่วยเหลือจากหญิงสาวนามว่า แบดเกิร์ล (ไจเม่ คิง) และทั้งหมดก็ได้ร่วมกันเผชิญหน้ากับศัตรูที่แกร่งฉกาจ เพื่อรักษาคัมภีร์
นักแสดง

โจว เหวินฟะ รับบท พระสงฆ์ไร้นาม
ฌอน วิลเลี่ยม-สก็อตต์ รับบท คาร์
ไจเม่ คิง รับบท เจด/แบดเกิร์ล
คาร์เรล โรเดน รับบท สตรัคเกอร์
วิกตอเรีย สเมอร์ฟฟิต รับบท นีน่า
โรเจอร์ หยวน รับบท พระอาจารย์
มาโค อิมาวัตซึ รับบท นายโคจิมะ
มาคัส เจียน ไพเร่ รับบท นายฟางแทสติก
แหล่งข้อมูลอื่น

คัมภีร์หยุดกระสุน ที่อินเทอร์เน็ตมูวีเดตาเบส
Bulletproof Monk ที่รอตเทนโทเมโทส์
Bulletproof Monk ที่บ็อกซ์ออฟฟิศโมโจ
คัมภีร์หยุดกระสุน ที่ออลมูวี
คางคกโพรงเม็กซิโก

| คางคกโพรงเม็กซิโก |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Anura
วงศ์:: Rhinophrynidae Günther, 1859
สกุล:: Rhinophrynus Duméril & Bibron, 1841
สปีชีส์:: R.  dorsalis
ชื่อทวินาม
Rhinophrynus dorsalis Duméril & Bibron, 1841


แผนที่แสดงการกระจายพันธุ์ (สีดำ)
ชื่อพ้อง
 Rhinophrynus dorsalis Duméril & Bibron, 1841  Rhinophrynus rostratus Brocchi, 1877  Rhinophryne rostratus O'Shaughnessy, 1879
คางคกโพรงเม็กซิโก (อังกฤษ: Mexican burrowing toad, Burrowing toad; ชื่อวิทยาศาสตร์: Rhinophrynus dorsalis) เป็นสัตว์ครึ่งบกครึ่งน้ำชนิดหนึ่ง ในอันดับกบ (Anura)
จัดเป็นเพียงชนิดเดียวเท่านั้นที่อยู่ในสกุล Rhinophrynus และวงศ์ Rhinophrynidae
มีลำตัวกลมและแบนราบ ส่วนหัวหลิมและมีแผ่นหนังที่ปลายของส่วนหัว ตามีขนาดเล็ก ไม่มีแผ่นเยื่อแก้วหู สามารถอ้าปากเพื่อให้ส่วนปลายของลิ้นพลิกกลับและยืดออกมาได้อย่างสะดวกมาก สำหรับกินมดหรือปลวกเป็นอาหาร มีกระดูกสันหลังหน้ากระดูกก้นกบ 8 ปล้อง  กระดูกสันหลังมีเซนทรัลเป็นแบบอย่างของโอพิสโธซีลัส กระดูกหัวไหล่เป็นแบบอย่างของอาร์กซิเฟอรัล ไม่มีกระดูกหน้าอก กระดูกแอสทรากาลัสและกระดูกแคลคาเนียมเชื่อมรวมกันเฉพาะตัวและส่วนปลาย ไม่มีกระดูกแทรกระหว่างกระดูกนิ้ว 2 ชิ้นสุดท้าย ลูกอ๊อดมีช่องปากยาวและแคบ ไม่มีจะงอยปากและไม่มีตุ่มฟันบริเวณปาก ช่องเปิดห้องเหงือกมี 2 ช่องอยู่ทางด้านข้างของลำตัว กินอาหารด้วยการกรองเข้าปาก
มีความยาวประมาณ 7.5–8.5 เซนติเมตร อาศัยโดยการขุดโพรงอยู่ในดิน โดยกินแมลงและแมงที่อยู่บนดินเป็นอาหาร ผสมพันธุ์ในแหล่งน้ำขังชั่วคราว โดยจะเป็นการผสมพันธุ์แบบหมู่เป็นกลุ่มก้อนจำนวนมาก โดยตัวผู้ส่งเสียงร้องเรียกตัวเมียขณะลอยตัวอยู่ในน้ำและกอดรัดตัวเมียบริเวณเอว ตัวเมียวางไข่เป็นจำนวนหลายพันฟอง ไข่ไม่ลอยเป็นแพที่ผิวน้ำแต่จะจมลงก้นบ่อ ลูกอ๊อดจะอยู่รวมกันเป็นกลุ่มตั้งแต่ 5-หลายร้อยตัว
พบกระจายพันธุ์ตั้งแต่ใต้สุดของรัฐเท็กซัสในสหรัฐอเมริกา จนถึงคอสตาริกา
แหล่งข้อมูลอื่น

ข้อมูลที่เกี่ยวข้องกับ คางคกโพรงเม็กซิโก ที่วิกิสปีชีส์
คันดิน

บริเวณด้านข้างของคันดินที่แม่น้ำซาคราเมนโต ในประเทศสหรัฐอเมริกา
คันดิน หรือ ตลิ่ง (อังกฤษ: levee) หรือทำนบกั้นน้ำ คือลักษณะของความชันของพื้นที่หรือทางกั้นที่สามารถควบคุมระดับน้ำที่จะเอ่อล้นขึ้นมาจากแม่น้ำ หรือชายหาดได้ ซึ่งอาจเกิดขึ้นเองตามธรรมชาติหรือมนุษย์เป็นผู้สร้างขึ้นมา โดยปกติแล้วมักจะเกิดขึ้นจากดินหรือตะกอนต่างๆ บนพื้นผิวโลก และวางตัวขนานไปกับเส้นทางน้ำหรือตามแนวชายฝั่ง
ที่มาของคำ

คำว่า levee หรือ คันดิน นั้น มาจากภาษาฝรั่งเศส ซึ่งเป็นภาษาอังกฤษที่เคยใช้ในสหรัฐอเมริกา (เป็นภาษาที่ใช้แพร่หลายในบริเวณตะวันตกตอนกลาง และ บริเวณตอนใต้ในสหรัฐอเมริกา) และถูกนำเข้ามาใช้ในประเทศอังกฤษประมาณปี ค.ศ. 1720
คันดินธรรมชาติ

คันดิน หรือตลิ่ง โดยปกติจะถูกสร้างจากมนุษย์ แต่ก็สามารถเกิดขึ้นเองตามธรรมชาติได้ เนื่องจากแม่น้ำพาตะกอนต่างๆ มาตามความแรงและความเร็วของกระแสน้ำ เมื่อเกิดน้ำท่วมเข้ามาในพื้นที่ลุ่ม น้ำจะแผ่ตัวเป็นบริเวณกว้าง และค่อยๆ ไหลแผ่ออกไป จึงสามารถพาตะกอนไปสะสมตัว เวลาผ่านไป ที่ลุ่มบริเวณนั้นจะเกิดการพอกตัวขึ้นเรื่อยๆ บนพื้นที่ที่เป็นที่ราบลุ่มน้ำท่วมถึง ท้ายที่สุดจะเกิดเป็นเนินดินขึ้นมา เรียกว่า คันดินธรรมชาติ
โดยปกติแล้ว แม่น้ำที่ไม่เกิดการท่วมมักจะนำแร่ต่างๆ มาสะสมภายในร่องน้ำ ขึ้นอยู่กับความแรงของกระแสน้ำ คันดินธรรมชาติไม่จำเป็นต้องเกิดบนพื้นดิน แต่อาจจะเกิดบริเวณท้องน้ำ รวมถึงรอบๆ ขอบเมืองก็ได้ ซึ่งคันดินที่มีลักษณะเด่นมากเกิดจากแม่น้ำเหลือง (Yellow river) ในประเทศจีน ในบริเวณที่อยู่ติดกับทะเล จึงได้รับอิทธิพลจากการล้ำเข้ามาของน้ำทะเล คันดินธรรมชาติมักจะเกิดขึ้นในบริเวณแม่น้ำคดเคี้ยวต่างๆ ทั่วโลก
ดูเพิ่ม

เขื่อน
รูปแบบการไหลของลำน้ำ
กระบวนการของธารน้ำ
คันดินป้องกันน้ำท่วมที่แม่น้ำมิสซิสซิปปี ในรัฐหลุยส์เซียนา เมื่อเดือนมีนาคม ค.ศ.2005
คาบสมุทรซูเอิร์ด

คาบสมุทรซูเอิร์ด
คาบสมุทรซูเอิร์ด (อังกฤษ: Seward Peninsula) เป็นคาบสมุทรทางฝั่งตะวันตกของรัฐอะแลสกา ประเทศสหรัฐอเมริกา  ตั้งอยู่ระหว่างอ่าวคอตเซบิวซาวนด์ทางตอนเหนือกับอ่าวนอร์ตันซาวนด์ทางตอนใต้ ยาว 330 กิโลเมตร กว้าง 145-225 กิโลเมตร แหลมพรินซ์ออฟเวลส์ซึ่งอยู่ทางตอนปลายสุดด้านตะวันตกของคาบสมุทรยื่นออกไปในทะเลเบริง ถือเป็นจุดตะวันตกสุดของทวีปอเมริกาเหนือ
คาซา ซี.212 อวิโอคาร์

คาซา ซี.212
คาซา ซี.212 อวิโอคาร์  (อังกฤษ: CASA C.212 Aviocar)  ซี.212 สร้างขึ้นมาเพื่อภารกิจ 6 ประการคือลำเลียงพลร่มพร้อมอาวุธ 16 นาย ขนส่งทางทหาร เครื่องบินพยาบาล เครื่องบินภ่ายภาพทางอากาศ ฝึกลูกเรือ และ บรรทุกผู้โดยสาร เครื่องต้นแบบ คาซา ซี.212 บินครั้งแรกเมื่อวันที่ 26 มีนาคม ค.ศ. 1971 และประจำการในกองทัพอากาศสเปนในปี ค.ศ. 1974
รายละเอียด คาซา ซี.212

มีรายละเอียดดังต่อไปนี้
ผู้สร้าง บริษัทคอนทรัคชั่นเนส แอโรบอติคัส เอสเอ (สเปน)
ประเภท ขนส่งทั่วไปสำรวจถ่ายภาพหรือฝึกการเดินอากาศ ขึ้นลงระยะสั้น เจ้าหน้าที่ 2 นาย บรรทุกพลร่มพร้อมอาวุธ 16 นาย หรือเตียงพยาบาล 18 เตียง
เครื่องยนต์ เทอร์โบใบพัด แอรีเสิร์ท ทีพีอี 331-5-251 C ให้กำลังเครื่องละ 776 แรงม้า 2 เครื่องยนต์
กางปีก 19 เมตร
ยาว 15.20 เมตร
สูง 6.30 เมตร
พื้นที่ปีก 40 ตารางเมตร
น้ำหนักเปล่า 3,905 กิโลกรัม
น้ำหนักบรรทุกสูงสุด 2,000 กิโลกรัม
น้ำหนักเชื้อเพลิง 1,600 กิโลกรัม
น้ำหนักวิ่งขึ้นสูงสุด 6,300 กิโลกรัม
อัตราเร็วขั้นสูง 370 กิโลเมตร/ชั่วโมง ที่ระยะสูง 3,660 เมตร
อัตราเร็วเดินทางประหยัด 315 กิโลเมตร/ชั่วโมง ที่ระยะสูง 3,660 เมตร
อัตราไต่ขั้นสูง 548 เมตร/นาที ที่ระดับน้ำทะเล
106 เมตร/นาที เมื่อใช้เครื่องยนต์เดียว
เพดานบินใช้งาน 8,140 เมตร
4115 เมตร เมื่อใช้เครื่องยนต์เดียว
ระยะทางวิ่งขึ้นพ้น 15 เมตร 484 เมตร
ระยะทางร่อนลงจาก 15 เมตร 358 เมตร
พิสัยบิน 1,760 กิโลเมตร เมื่อเติมเชื้อเพลิงเต็มที่และบรรทุกน้ำหนัก 1,045 กิโลกรัม
480 กิโลเมตร เมื่อมีภารกรรมบรรทุกสูงสุด
คัมแพนญา ที-เร็กซ์

ประเภทของรถจักรยานยนต์
| --- | --- |

ผู้ผลิต: คัมแพนญา มอเตอร์ส
การผลิต: ตั้งแต่ พ.ศ. 2531
การประกอบ: บูแชร์วีล รัฐเกแบ็ก แคนาดา
เครื่องยนต์: บีเอ็มดับเบิลยู 1,649 ซีซี (100.6 ลบ. นิ้ว) 6 สูบแถวเรียงวางตามขวาง
กำลังเครื่องยนต์: 160 แรงม้า
แรงบิด: 129 ปอนด์-ฟุต
ระบบส่งกำลัง: เกียร์ธรรมดาแบบซีเควนเชียล 6-สปีด
ฐานล้อ: 2,286 มม. (90.0 นิ้ว)
มิติรถ: L: 3,500 มม. (140 นิ้ว)  W: 1,981 มม. (78.0 นิ้ว)  H: 1,067 มม. (42.0 นิ้ว) 
ความจุเชื้อเพลิง: 28 ลิตร
คัมแพนญา ที-เร็กซ์ (อังกฤษ: Campagna T-Rex) เป็นยานยนต์สปอร์ตสามล้อสองที่นั่ง ที่สร้างโดยบริษัท คัมแพนญามอเตอร์ส (Campagna Motors) ซึ่งตั้งอยู่ในรัฐเกแบ็ก ประเทศแคนาดา ขับเคลื่อนด้วยเครื่องยนต์หกสูบเรียงจากบีเอ็มดับเบิลยู แม้ว่าจะเคยจดทะเบียนในหมวดรถจักรยานยนต์ แต่ในปัจจุบันส่วนใหญ่จดทะเบียนเป็น "รถยนต์สามล้อ" อย่างไรก็ตาม ในบางรัฐของสหรัฐ เช่น แอริโซนา ยังสามารถจดทะเบียนเป็นรถจักรยานยนต์ได้ โดยไม่จำเป็นต้องได้รับการรับรองว่าอยู่ในหมวดรถจักรยานยนต์ ภายในห้องโดยสารสามารถรองรับผู้ขับขี่และผู้โดยสารแบบนั่งเคียงกัน โดยมีพนักพิงหลังแบบปรับได้ แป้นเหยียบและที่พักเท้า เข็มขัดนิรภัยสามจุดแบบดึงกลับได้ ที-เร็กซ์ ใช้เกียร์ธรรมดาแบบซีเควนเชียล บังคับด้วยมือด้วยก้านควบคุม ลักษณะแบบเดียวกับเกียร์ธรรมดาที่ใช้ในรถจักรยานยนต์
ที-เร็กซ์ วางจำหน่ายในเชิงพาณิชย์ตั้งแต่ต้นคริสต์ทศวรรษ 1990 ได้รับการออกแบบโดยบริษัทด็อยทช์แมน ดีไซน์ (Deutschman Design)
ประวัติ

ใน ค.ศ. 1976, 1977 และ 1979 แดเนียล คัมแพนญา (Daniel Campagna) เป็นนักแข่งรถฟอร์มูลาฟอร์ด (Formula Ford) ในรัฐเกแบ็ก ระหว่างนั้นเขายังได้ทำการปรับปรุงเครื่องยนต์หลายส่วน ที่สำคัญรวมถึงที่เขาพัฒนาเครื่องยนต์วูดู จากเครื่องยนต์ฟอร์ด วี-8 ในปี 1982 ต่อมาเขาได้ทำการประดิษฐ์รถที-เร็กซ์ รุ่นแรกด้วยมือ และได้ก่อตั้งบริษัทของตัวเองชื่อบริษัทคัมแพนญา โมโต สปอร์ต (Campagna Moto Sport Inc.) โดยในปี 1990 เขาได้รวบรวมทีมการผลิตและสร้างรถต้นแบบสำเร็จในอีกไม่กี่ปีต่อมา
ตั้งแต่ ค.ศ. 1994 ถึง 2000 ที-เร็กซ์ มีจำหน่ายเฉพาะในรัฐเกแบ็ก แต่ตั้งแต่ต้นคริสต์ทศวรรษ 2000 เป็นต้นมา มีการจำหน่าย ที-เร็กซ์ ในส่วนที่เหลือของประเทศแคนาดาและสหรัฐอเมริกา ในเดือนมิถุนายน ค.ศ. 2004 บริษัทประสบปัญหาทางการเงิน และได้ให้สิทธิ์ทั่วโลกในการผลิตและจำหน่ายรถ ที-เร็กซ์ กับบริษัท ที-เร็กซ์ เวฮิเคิลส์ (T-Rex Vehicles Inc.) แต่เพียงผู้เดียว จากข้อตกลงนี้บริษัทอ้างว่าต้นทุนการผลิตสามารถลดลงได้ร้อยละ 20
ในปี ค.ศ. 2001 ที-เร็กซ์ เปิดตัวเข้าสู่ตลาดสหรัฐ รวมถึงได้รับการรับรองจากคณะกรรมการทรัพยากรอากาศแคลิฟอร์เนีย (CARB) ในปี ค.ศ. 2002
ตั้งแต่เดือนกรกฎาคม ค.ศ. 2009 บริษัทมีพนักงาน 23 คน ที่ดำเนินการผลิตรถ ที-เร็กซ์ สองถึงสามคันต่อสัปดาห์
จนถึงปี 2016 ที-เร็กซ์ ยังคงดำเนินการผลิต และตั้งแต่ปี 2011 บริษัทได้เปิดจำหน่ายรถสปอร์ตสามล้อรุ่น V13R ด้วย ยอดขายส่วนใหญ่อยู่ในรัฐเกแบ็ก แคนาดา และตลาดส่งออกที่ใหญ่ที่สุดคือภูมิภาคตะวันออกกลาง
เครื่องยนต์

ตัวอย่างของเครื่องยนต์ต่าง ๆ ที่นำมาติดตั้งในรถ คัมแพนญา ที-เร็กซ์ ตลอดระยะเวลาที่ดำเนินการผลิต เช่น:
เครื่องยนต์ซูซูกิ จีเอสเอ็กซ์-อาร์1100
เครื่องยนต์คาวาซากิ ซีเอ็กซ์-11
เครื่องยนต์คาวาซากิ ซีเอ็กซ์-12อาร์
เครื่องยนต์บีเอ็มดับเบิลยู เค1600
แหล่งข้อมูลอื่น

เว็บไซต์ทางการ
คาบสมุทรอะแลสกา

คาบสมุทรอะแลสกา
คาบสมุทรอะแลสกา (อังกฤษ: Alaska Peninsula) เป็นคาบสมุทรที่มีความยาวราว 800 กม. (497 ไมล์) ทางตะวันตกเฉียงใต้ของแผ่นดินใหญ่อะแลสกา สิ้นสุดที่หมู่เกาะอะลูเชียน คาบสมุทรแบ่งมหาสมุทรแปซิฟิกจากอ่าวบริสทอล ล้อมด้วยทะเลเบริง
คางคกซูรินาม (สกุล)

| คางคกซูรินาม |
| --- | --- |

คางคกซูรินาม (P. pipa)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
ชั้นย่อย:: Lissamphibia
อันดับ:: Anura
วงศ์:: Pipidae
สกุล:: Pipa Laurenti, 1768

ชนิด
 ดูในเนื้อหา
คางคกซูรินาม (อังกฤษ: Surinam toad) เป็นสกุลของสัตว์ครึ่งบกครึ่งน้ำในอันดับกบ (Aruna) ในวงศ์กบเล็บ (Pipidae) สกุลหนึ่ง ใช้ชื่อสกุลว่า Pipa (/ปี-ปา/)
มีลักษณะสำคัญ คือ ลำตัวแบนราบเหมือนใบไม้ ไม่มีเล็บเหมือนสกุลอื่น ๆ ในวงศ์เดียวกัน มีเส้นข้างลำตัวที่เจริญเป็นอย่างดี เนื่องจากใช้ชีวิตและหากินตลอดในน้ำ มีพฤติกรรมการขยายพันธุ์ ด้วยการที่ตัวผู้จะกอดรัดตัวเมียในน้ำได้หมุนตัวและกลับตัวเพื่อให้ไข่ที่รับได้การปฏิสนธิแล้วขึ้นไปติดอยู่กับผิวของตัวเมีย ต่อมาเนื้อเยื่อของผิวหนังบนหลังของตัวเมียจะแปรสภาพและเจริญขึ้นมาปกคลุมไข่แต่ละฟอง เมื่อไข่พัฒนาเป็นเอ็มบริโอแล้วจะเจริญภายในไข่ที่อยู่บนหลัง เมื่อฟักออกเป็นลูกอ๊อดแล้ว จึงจะแตกตัวออกจากหลังแม่ และใช้เวลาอีกระยะหนึ่งจึงจะพัฒนาเหมือนตัวเต็มวัย ยกเว้นในชนิดคางคกซูรินาม (Pipa pipa) ที่ลูกอ๊อดจะยังอยู่บนหลังแม่ไปจนกว่าจะกลายสภาพเหมือนตัวเต็มวัย
ถูกจำแนกออกเป็น 7 ชนิด กระจายพันธุ์อยู่ในทวีปอเมริกาใต้
การจำแนก

Pipa arrabali Izecksohn, 1976
Pipa aspera Müller, 1924
Pipa carvalhoi (Miranda-Ribeiro, 1937)
Pipa myersi Trueb, 1984
Pipa parva Ruthven & Gaige, 1923
Pipa pipa (Linnaeus, 1758)
Pipa snethlageae Müller, 1914
แหล่งข้อมูลอื่น

ข้อมูลที่เกี่ยวข้องกับ Pipa ที่วิกิสปีชีส์
คาบสมุทรแอวาลอน

Avalon Peninsula
คาบสมุทรแอวาลอนทางตะวันออกเฉียงใต้ของเกาะนิวฟันด์แลนด์
คาบสมุทรแอวาลอน (อังกฤษ: Avalon Peninsula) เป็นคาบสมุทรขนาดใหญ่ (9,220 กม²) ทางตะวันออกเฉียงใต้ของเกาะนิวฟันด์แลนด์
คาบสมุทรเป็นบ้านของผู้คน 262,410 คน ราวร้อยละ 51 ของประชากรในนิวฟันด์แลนด์ จากข้อมูลการสำรวจสำมะโนประชากรแคนาดาปี ค.ศ. 2011 คาบสมุทรยังเป็นที่ตั้งของเมืองเซนต์จอนส์ เมืองหลวงและเมืองที่ใหญ่ที่สุดของรัฐ สามารถติดต่อกับพื้นที่ใหญ่กับเกาะโดยผ่านคอคอดแอวาลอน ที่มีความกว้าง 5 km (3 mi) บริเวณคาบสมุทรยังเป็นแหล่งจับปลาใกล้กับแกรนด์แบงส์ ยังมี 4 อ่าวสำคัญคือ อ่าวทรินิตี อ่าวคอนเซปชัน อ่านเซนต์แมรี และอ่านแพลเซนเทีย ที่เป็นศูนย์กลางอุตสาหกรรมจับปลาของนิวฟันด์แลนด์
คางคกหมอตำแย

| คางคกหมอตำแย |
| --- | --- |

คางคกหมอตำแยธรรมดา (A. obstetricans) ตัวผู้พร้อมไข่บนหลัง

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Anura
วงศ์:: Alytidae
สกุล:: Alytes Wagler, 1830

ชนิด
 ดูในเนื้อหา
คางคกหมอตำแย หรือ กบหมอตำแย (อังกฤษ: Midwife toad) เป็นสกุลของสัตว์สะเทินน้ำสะเทินบกจำพวกกบหรือคางคก จัดอยู่ในสกุล Alytes ในวงศ์คางคกหมอตำแย (Alytidae)
คางคกหมอตำแย เป็นกบขนาดเล็ก มีความยาวลำตัวประมาณ 4–5 เซนติเมตร เหตุที่ได้ชื่อว่า "หมอตำแย" เนื่องจากพฤติกรรมในการแพร่ขยายพันธุ์ เมื่อคางคกตัวผู้ผสมพันธุ์และกอดรัดกับตัวเมียอยู่บนบก เมื่อตัวเมียวางไข่และไข่ได้รับการปฏิสนธิแล้ว คางคกตัวผู้จะกวาดไข่ขึ้นไปแบกไว้บนหลังของตัวเองหรือบนขาหลังแล้วแบกไข่ไว้ตลอดเวลา และจะลงน้ำเป็นบางครั้งเพื่อให้ไข่ได้รับความชุ่มชื้น เมื่อไข่ฟักเป็นลูกอ๊อดแล้ว คางคกตัวผู้ก็จะปล่อยลูกอ๊อดลงสู่แหล่งน้ำ
พบกระจายพันธุ์อยู่ทางภาคตะวันตกของทวีปยุโรป จนถึงตะวันออกกลางและตะวันออกเฉียงเหนือของแอฟริกา พบได้ในยอดเขาสูงจากระดับน้ำทะเลถึง 5,000–6,500  ฟุต
หมายเหตุ: เดิมคางคกหมอตำแยเคยจัดอยู่ในวงศ์ที่ใช้ชื่อว่า Discoglossidae แต่ปัจจุบันได้ใช้ชื่อวงศ์เป็นชื่อปัจจุบัน
การจำแนก

| ชื่อทวินามและผู้บรรยาย | ชื่อสามัญ (อังกฤษ) |
| --- | --- |

Alytes cisternasii (Boscá, 1879): Iberian Midwife Toad
Alytes dickhilleni (Arntzen & García Paris, 1995): Betic Midwife Toad
Alytes maurus (Pasteur & Bons, 1962): 
Alytes muletensis (Sanchiz & Adrover, 1979): Mallorcan midwife toad
Alytes obstetricans (Laurenti, 1768): Common Midwife Toad
แหล่งข้อมูลอื่น

ข้อมูลที่เกี่ยวข้องกับ Alytes ที่วิกิสปีชีส์
คางคกไวโอมิง

| คางคกไวโอมิง |
| --- | --- |

สถานะการอนุรักษ์
 สูญพันธุ์จากธรรมชาติ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Anura
วงศ์:: Bufonidae
สกุล:: Anaxyrus
สปีชีส์:: A.  baxteri
ชื่อทวินาม
Anaxyrus baxteri Porter, 1964


แผนที่แสดงการกระจายพันธุ์
ชื่อพ้อง
 Bufo baxteri Porter, 1968
คางคกไวโอมิง (อังกฤษ: Wyoming toad; ชื่อวิทยาศาสตร์: Anaxyrus baxteri หรือ Bufo baxteri) เป็นสัตว์ครึ่งบกครึ่งน้ำหายากที่ปัจจุบันยังเหลือรอดเฉพาะในสถานที่เพาะเลี้ยง และในเขตห้ามล่าสัตว์ป่าแห่งชาติทะเลสาบมอร์เทนสัน ในรัฐไวโอมิง สหรัฐอเมริกาเท่านั้น ถูกขึ้นทะเบียนอยู่ในรายชื่อสัตว์ใกล้สูญพันธุ์เมื่อ ค.ศ. 1984
ถิ่นที่อยู่

คางคกไวโอมิงมักอาศัยอยู่ในที่ราบน้ำท่วมถึงและพงหญ้าริมบ่อน้ำและทะเลสาบ มักจะใช้โพรงของโกเฟอร์กระเป๋า และกระรอกดิน ที่ถูกทิ้งเป็นที่อยู่อาศัย
ประวัติการอนุรักษ์

คางคกไวโอมิงเคยพบได้ทั่วไปในช่วงทศวรรษที่ 1950  จนกระทั่งลดจำนวนลงอย่างรวดเร็วในช่วงทศวรรษที่ 1970  ทำให้ถูกขึ้นทะเบียนเป็นสิ่งมีชีวิตเฉพาะถิ่น และเชื่อว่าสูญพันธุ์ไปเมื่อ ค.ศ. 1980 ต่อมาได้ถูกค้นพบอีกครั้งเมื่อ ค.ศ. 1987 ตามชายฝั่งทะเลสาบมอร์เทนสัน ซึ่งเป็นทะเลสาบสนที่อยู่สูงจากระดับน้ำทะเล 2,212 เมตร ในช่วงต้นทศวรรษที่ 1990 ได้เริ่มโครงการเพาะขยายพันธุ์ ด้วยจุดประสงค์เพื่อปกป้องคางคกชนิดนี้ไม่ให้สูญพันธุ์ ทว่าตั้งแต่ ค.ศ. 1991 ก็ไม่เคยมีรายงานว่าพบการสืบพันธุ์ในธรรมชาติอีกเลย
แผนการอนุรักษ์คางคกไวโอมิงในธรรมชาติที่จะมีในอนาคตนั้นขึ้นอยู่กับการกำจัดเชื้อราสัตว์ครึ่งบกครึ่งน้ำ (Batrachochytrium dendrobatidis) ซึ่งเชื่อว่าเป็นปัจจัยสำคัญที่คุกคามต่อการอยู่รอดของคางคกชนิดนี้
คางคกไวโอมิงในความดูแลของเจ้าหน้าที่ หน่วยบริการประมงและสัตว์ป่าสหรัฐอเมริกา (FWS)
คาดิลแลค เอสคาเลด

คาดิลแลค เอสคาเลด รุ่นปี ค.ศ. 2015
คาดิลแลค เอสคาเลด (อังกฤษ: Cadillac Escalade) เป็นรถเอสยูวีหรูหราของคาดิลแลคในเครือเจเนรัลมอเตอร์ เอสคาเลด เป็นรถเอสยูวีคันแรกของคาดิลแลค เริ่มผลิตและเปิดตัวในปี ค.ศ. 1999 หลังจากที่อนุมัติให้ผลิตเพียง 10 เดือน เพื่อตอบโต้รถเอสยูวีจากบริษัทคู่แข่งสัญชาติเยอรมันและญี่ปุ่น รวมถึงลินคอล์น เนวิเกเตอร์จากฟอร์ดที่เปิดตัวไปเมื่อปี ค.ศ. 1998 คาดิลแลค เอสคาเลดประกอบที่เมืองอาร์ลิงตัน รัฐเท็กซัส ส่วนชื่อ เอสคาเลด มาจากยุทธวิธีการปีนข้ามกำแพงด้วยบันไดเพื่อโจมตีฝ่ายตรงข้าม
คาดิลแลค เอสคาเลด รุ่นปี 1999 มีลักษณะเหมือนกับ จีเอ็มซี เดนาลี รุ่นปีเดียวกันเกือบทุกประการ แต่ได้รับการออกแบบใหม่ในปี ค.ศ. 2002 เพื่อให้เข้ากับทิศทางการออกแบบใหม่ ศิลปะกับวิทยาศาสตร์ (art and science) ของคาดิลแลค คาดิลแลค เอสคาเลด มีรุ่นย่อยคือ เอสคาเลด อีเอสวี (รุ่นฐานล้อยาว ใช้พื้นฐานเดียวกันกับเชฟโรเลต ซะเบอร์เบิน) และอดีตรุ่นย่อย เอสคาเลด อีเอกซ์ที (รุ่นท้ายกระบะ ใช้พื้นฐานเดียวกับเชฟโรเลต แอฟวะลานช์) โดยรุ่นย่อยทั้งสองประกอบที่เมืองซีลาโอ ประเทศเม็กซิโก (ก่อนรุ่นปี 2007) ส่วนเอสคาเลด อีเอสวีรุ่นใหม่ผลิตที่เมืองอาร์ลิงตัน รัฐเท็กซัส
ดูเพิ่ม

คาดิลแลค
คอเลกซ์แทรน

| ข้อมูลทางคลินิก |
| --- | --- |
ชื่อทางการค้า: Dexide, Nolipid
AHFS/Drugs.com: International Drug Names
ช่องทางการรับยา: การรับประทาน
รหัส ATC: C10AC03 (WHO) 
กฏหมาย
สถานะตามกฏหมาย:  UK: Rx-only   US: ℞-only   In general: ℞ (Prescription only) 
ตัวบ่งชี้
 ชื่อตามระบบ IUPAC Dextran 2- (dietylamino) etyl eter 
เลขทะเบียน CAS: 9015-73-0 N
ChemSpider: none
KEGG: D07744 Y
ECHA InfoCard: 100.132.944 
ข้อมูลทางกายภาพและเคมี
สูตร: C12 H23 NO6 X2
มวลต่อโมล: 277.315
  7Y (what is this?)  (verify)
 สารานุกรมเภสัชกรรม
คอเลกซ์แทรน (อังกฤษ: Colextran - INN) (ชื่อการค้า Dexide, Nolipid, Rationale, Pulsar) เป็นยาลดไขมันในกระแสเลือดกลุ่มไบล์แอซิดซีเควสแตรนต์ (bile acid sequestrant) โครงสร้างเป็นสารประกอบอีเทอร์ (ether) ของเดกซ์แทรน (dextran) และไดเอทิลเอทาโนลามีน  (diethylethanolamine)
ข้อบ้งใช้

คอเลกซ์แทรนใช้สำหรับรักษาภาวะไขมันในเลือดสูง โดยเฉพาะผู้ที่มีระดับไขมันชนิดความหนาแน่นต่ำ (Low-density lipoprotein cholesterol; LDL-C) ในกระแสเลือดสูงกว่าปกติ โดยใช้ร่วมกับการควบคุมอาหาร
กลไกการออกฤทธิ์

คอเลกซ์แทรนออกฤทธิ์โดยจับกับกรดน้ำดีในทางเดินอาหาร โดยประจุบวกของพอลิเมอร์ในโมเลกุลของคอเลกซ์แทรนจะจับกับประจุลบบนหมู่คาร์บอกซิลิกของกรดน้ำดี เกิดเป็นสารประกอบเชิงซ้อนที่ไม่มีฤทธิ์ โดยสารประกอบเชิงซ้อนที่เกิดขึ้นนี้จะถูกกำจัดออกมากับอุจจาระในลำดับถัดมา ด้วยกลไกดังกล่าวของคอเลกซ์แทรนทำให้ปริมาณกรดน้ำดีในร่างกายลดลง ส่งผลให้เกิดการกระตุ้นให้ตับสร้างกรดน้ำดีเพิ่มโดยการดึงเอาคอเลสเตอรอลที่มีในกระแสเลือดมาสร้างเป็นกรดน้ำดี เป็นผลให้ระดับคอเลสเตอรอลในกระแสเลือดลดลงได้ในที่สุด
ขนาดที่ใช้ในการรักษา

ขนาดของคอเลกซ์แทรนที่แนะนำ คือ 1.0-1.5 กรัม ทุก 12 ชั่วโมง ขนาดยาสูงสุดไม่เกิน 8 กรัมต่อวัน
ข้อห้ามใช้

ห้ามใช้คอเลกซ์แทรนในผู้ป่วยท่อน้ำดีอุดตัน, ผู้ป่วยทางเดินอาหารอุดกั้น, ผู้ที่แพ้ยานี้, และหญิงตั้งครรภ์
การเกิดอันตรกิริยาระหว่างยา

คอเลกซ์แทรนมีผลรบกวนการดูดซึมยาอื่นหลายชนิด เช่น เพนนิซิลิน (Penicillin), ดิจ็อกซิน (Digoxin), ไนโตรฟูแรนโตอิน (Nitrofurantoin) และลดประสิทธิภาพของยาต้านการแข็งตัวของเลือดชนิดรับประทาน เช่น วาร์ฟาริน (Warfarin) เป็นต้น ดังนั้น จึงควรรับประทานยาอื่นก่อนคอเลกซ์แทรนอย่างน้อย 1 ชั่วโมง หรือรับประทานหลังคอเลกซ์แทรนอย่างน้อย 4 ชั่วโมง
ดูเพิ่ม

คอเลสไตรามีน
คอเลสติพอล
คอเลสติแลน
คอเลสเซเวแลม